**Прадмет:** матэматыка

**Клас:** 1

**Тэма:** (раздзел) Адназначныя лікі

**Урок № 39: Тэма ўрока:** складанне і адніманне ў межах васьмі на практычнай аснове

**Матэматыка:** вучэбны дапаможнік для 1 класа ўстаноў агульнай сярэдняй адукацыі з беларускай мовай навучання. 1 частка. //Г.Л.Мураўёва., М.А.Урбан. – Мінск: НІА, 2019.

**Матэматыка:** рабочы сшытак: вучэбны дапаможнік для 1 класа ўстаноў агульнай сярэдняй адукацыі з беларускай мовай навучання. 1 частка. //Г.Л.Мураўёва., М.А.Урбан., С.В.Гадзаава., С.А.Капылова. – Мінск: НІА, 2019.

У 2021/2022 навучальным годзе год зацвярджэння (выдання) вучэбнай праграмы 2017.

**Мэта:** плануецца, што ў канцы ўрока вучні будуць умець выконваць складанне і адніманне ў межах васьмі на практычнай аснове.

**Задачы:**

* вучыць выконваць складанне і адніманне лікаў у межах васьмі на практычнай аснове;
* працягваць фарміраваць уменне рашаць простыя задачы, якія раскрываюць сэнс дзеянняў складання і аднімання;
* развіваць лагічнае мысленне, увагу;
* садзейнічаць выхаванню пачуцця адказнасці за даручаную справу.

**Матэматыка.** 1 клас: самастойныя і кантрольныя работы: варыянт-1; /Г.Л.Мураўёва., М.А.Урбан., С.В.Гадзаава., С.А.Капылова. – Мінск: Аверсэв, 2020. – 78 с. : іл.

**Абсталяванне:** набор геаметрычных фігур; карткі з лікамі і знакамі дзеянняў; наглядны матэрыял.

**Ход урока**

**І Арганізацыйны момант.**

І так, увага!

Празвінеў званок.

Сядайце зручна –

Пачынаем наш урок.

**ІІ Актуалізацыя ведаў і навыкаў навучэнцаў.**

* Лік да 20 уперад і назад. (Можна выкарыстоўваць лінейку.)
* Палічыце ад 7 да 20, ад 17 да 3.
* Які лік стаіць справа ад 5, 15?
* Які лік стаіць злева ад 4, 14?
* Назавіце суседзяў ліку 2, 12.
* Які лік папярэднічае ліку 7, 17?

***Вусны лік***

1)Гульня “Маўчанка”

2

2

5

6

6

3

3

7

5

4

1

7

2)Задача.

* Вавёрка спачатку знайшла 5 арэшкаў, а потым яшчэ 3. Колькі ўсяго арэшкаў знайшла вавёрка?
* Колькі арэшкаў знайшла вавёрка спачатку? Потым?
* На якое пытанне трэба адказаць?
* Колькі ўсяго арэшкаў знайшла вавёрка?
* Якім дзеяннем вы гэта даведаліся?
* Назавіце рашэнне?
* с. 23, № 4

*Матэматыка, самастойныя і кантрольныя работы, варыянт-1(Г.Л. Мураўёва, М.А.Урбан, С.В.Гадзаава, С.А.Капылова)*

Вучні самастойна запісваюць рашэнне задачы.



3)Састаў ліку 8.

* Вася выразаў 8 трохвугольнікаў і квадратаў.
* Колькі трохвугольнікаў і квадратаў выразаў Вася?
* Назавіце ўсе магчымыя варыянты.

4)Заданне з геаметрычным матэрыялам.

* На якія групы можна разбіць фігуры? (Па форме, памерах, колеру.)

* Што абазначаюць выразы: 3 + 5, 4 + 4, 2 + 6, 8 – 3, 8 – 4, 8 – 2?

**Тэма нашага ўрока –** “Складанне і адніманне ў межах васьмі на практычнай аснове”. Будзем вучыцца рашаць прыклады на складанне і адніманне ў межах

васьмі, рашаць простыя задачы.

**ІІІ Засваенне новых ведаў.**

***Работа з вучэбным дапаможнікам*** (с.78)

Вучні разглядваюць запісы 5 + 3 і 8 – 3 , складаюць матэматычныя апавяданні па сюжэтных малюнках. Састаўляюць на партах з дапамогай картак роўнасці. Чытаюць састаўленыя запісы 5 + 3 = 8 і 8 – 3 = 5 з выкарыстаннем слоў “дадаць” і “адняць”.

***Фізкультхвілінка***

Рукі ўгору падымаем.

А потым іх апускаем.

А потым іх разгорнем,

І да сябе хутчэй прыціснем.

А потым хутчэй, хутчэй,

Пляскай, пляскай весялей.

**ІV Першасная праверка новых ведаў і спосабаў дзейнасці.**

***Работа з вучэбным дапаможнікам***

1)с.78, №1

Складанне і адніманне лікаў у межах васьмі з апорай на карткі з даміно.

2)с78, №2

Параўнанне лікаў у межах васьмі на практычнай аснове.

3)с.78, №3

Вучні знаходзяць запіс, які падыходзіць да ілюстрацыі.

4)с.79, №4

Вучні спачатку чытаюць задачу, якая размешчана злева, потым называюць яе ўмову, пытанне. Затым выбіраюць схему, на партах выкладаюць з картак рашэнне. Называюць рашэнне і адказ. Такая ж работа праводзіцца з другой задачай.

**V Прымяненне ведаў.**

***Работа ў рабочым сшытку***

(Пасля кожнага задання вучні вызначаюць узровень выканання на лінеечках поспеху.Настаўнік перад кожным заданнем называе крытэрый, па якім будзе правярацца работа.)

1)с.42 – заданне ад божай кароўкі.

У заданні трэба запісаць прыклады, якія адпавядаюць схемам.

***Фізкультхвілінка для вачэй***

2)с.42, №1

Матэматычная пропісь.

3)с.42, №2

Заданне на паўтарэнне саставу лікаў 8, 7, 6.

Вучні рашаюць прыклады і размалёўваюць лісце гарлачыкаў па інструкцыі: 8 – чырвоны колер, 7 – жоўты, 6 – зялёны.

3)с.42, №3

Задача чытаецца разам з настаўнікам. Называецца ўмова, пытанне, дапаўняецца схема, запісваецца рашэнне і дапаўняецца адказ.

4)с.42, №4

Лагічнае заданне. Неабходна злучыць пары рукавічак.

**VІ Замацаванне новых ведаў і спосабаў дзейнасці.**

1)Вучні знаходзяць прыклады з адказам 8.

2 + 4 7 – 3 7 + 1 6 – 1

4 + 4 5 + 2 4 + 3 8 – 2

3 + 5 3 + 3 6 + 2 5 + 3

2)Вучням неабходна прыдумаць задачы па схемах, назваць рашэнне і адказ.

А) Б) **8**

 **2 ?**

**VІІ Падвядзенне вынікаў. Рэфлексія.**

Вучні выконваюць заданне самастойна. Адказ паказваюць карткай з лічбай.

 **+ 1**

Характарыстыка ліку 8.

* Давайце да сённяшняга ўрока падбярэм восем слоў. Які ён… (вясёлы, цікавы, пазнавальны, сумны, займальны, радасны…) ?